Diari Oficial de la Generalitat Valenciana


Sumari del DOGV 3674, del 26-01-2000 (2000/388)

Informació de les bases de l'oferta d'ocupació pública de 1999 i específiques d'una plaça de coordinador de serveis.
--------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/388


Data del document
:   30-12-1999

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * oferta d'ocupació
    * concurs administratiu
    * administració local

Informació de les bases de l'oferta d'ocupació pública de 1999 i específiques d'una plaça de coordinador de serveis. [2000/A388]
  
La Comissió de Govern, en la sessió ordinària del dia 15 de desembre de 1999, va aprovar les bases generals que regiran per a la provisió de les places vacants incloses en l'oferta d'ocupació pública de 1999, així com les específiques per a cobrir una plaça de coordinador de serveis, i que es detallen a continuació.
  
Sueca, 30 de desembre de 1999.- L'alcalde: Alfredo Guillem Contreras.
  
Bases
  
Primera. De l'objecte de la convocatòria
  
L'objecte d'aquesta és convocar el procediment de selecció per tal de cobrir en propietat les places vacants de funcionaris d'aquest ajuntament, pertanyents a l'escala, subescala, classe, categoria, grup i nivell que s'especifiquen en els annexos d'aquestes bases; així com la contractació laboral per temps indefinit dels llocs de treball que s'assenyalen en una relació en els annexos esmentats, i que figuren en l'oferta pública d'ocupació per a l'any 1998, aprovada pel ple d'aquest ajuntament en sessió de 5 de febrer de 1998, i també les vacants que pogueren produir-se fins a la conclusió del procediment de selecció.
  
Segona. Del procés selectiu
  
Aquest procediment de selecció es regirà pel que es disposa en aquestes bases i annexos, per la Llei 7/1985, de 2 d'abril, Reguladora de les Bases de Règim Local, el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; la Llei 30/1984, de 2 d'agost, de Mesures per a la Reforma de la Funció Pública; el Reial Decret 364/95, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat; la Llei 13/1982, de 7 d'abril, d'integració social dels minusvàlids; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'administració Local, el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana; així com, la resta de disposicions legals vigents concordants i complementàries.
  
El sistema de selecció per a cada plaça serà el que s'especifique en l'annex corresponent, d'entre els següents:
  
- Concurs
  
- Oposició
  
- Concurs oposició
  
Tercera. De les condicions dels aspirants
  
Els aspirants hauran de complir, en la data d'expiració del termini de presentació d'instàncies, tots i cada un dels següents requisits:
  
a) Posseir la nacionalitat espanyola o la d'algun dels estats membres de la Unió Europea en els termes de la Llei 17/1993, de 23 de desembre.
  
b) Haver complit 18 anys.
  
c) Estar en possessió del títol acadèmic o els estudis que s'especifiquen per a cada plaça en el seu corresponent annex o els seus equivalents, o en condicions d'obtenir-lo en la data en què acabe el termini de presentació d'instàncies. En tot cas, l'equivalència haurà de ser demostrada per l'aspirant per mitjà d'un certificat estés per l'autoritat competent.
  
d) No patir cap malaltia o defecte físic que impedisca l'exercici de les funcions corresponents.
  
Els que posseïsquen la condició de minusvàlids hauran d'acreditar l'aptitud per a l'exercici de les funcions de cada una de les places que es convoquen, per mitjà el dictamen estés amb posterioritat a la publicació de la convocatòria en el Boletín Oficial del Estado abans de la iniciació de les proves selectives per un equip multiprofessional competent d'acord amb el que s'estableix en l'article 38.3 de la Llei 13/1982, de 7 d'abril.
  
D'altra manera no seran admesos a las proves selectives.
  
e) No haver sigut separat mitjançant expedient disciplinari del servei a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques.
  
Quarta. Presentació de sol·licituds
  
Les instàncies sol·licitant prendre part en la pràctica de les proves selectives corresponents, es facilitaran a l'Oficina d'Informació i Registre de l'Ajuntament de Sueca, dirigides a l'alcalde president, i en aquestes els aspirants manifestaran que compleixen totes i cada una de les condicions que s'exigeixen en la base tercera i annex corresponent a la plaça a què opte.
  
La presentació d'aquestes s'efectuarà en el Registre General de l'Ajuntament, en el termini de 20 dies naturals, comptats a partir de l'endemà de la publicació de la convocatòria respectiva en el Boletín Oficial del Estado.
  
La instància haurà d'anar acompanyada del justificant d'haver ingressat els drets d'examen, fixat en l'annex corresponent a cada plaça.
  
Qui opten a una plaça que haja de proveir-se per concurs o concurs oposició acompanyaran, així mateix, a les instàncies els documents acreditatius dels mèrits que al·leguen.
  
Les instàncies en què se sol·licita prendre part en les proves selectives podran igualment presentar-s'hi en les formes establides en l'article 38.4 apartats b), c), d) i e) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els qui opten a una plaça en la qual s'assenyale la realització d'exercicis voluntaris hauran d'especificar en la instància si volen prendre part en aquesta pràctica o en quin o quins d'aquests. Si no existeix una manifestació expressa, no seran admesos a la prova.
  
Cinquena. De l'admissió dels aspirants
  
Per a ser admesos a las proves que es realitzen, serà suficient que els aspirants manifiesten en les instàncies que posseeixen totes i cada una de las condicions exigides en la base tercera, referides a la data de finalització del termini de presentació d'instàncies.
  
Una vegada finalitzat el termini de presentació d'instàncies, l'Alcaldia dictarà resolució on es declararà aprovada la llista d'admesos i exclosos, amb indicació del termini d'esmena que en els termes de l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es concedeix als aspirants exclosos.
  
Els errors de fet podran esmenar-se en qualsevol moment d'ofici o a instància dels interessats.
  
Sisena. Dels altres tràmits previs a la realització de les proves i del tribunal qualificador
  
En la mateixa resolució en què s'aprove la llista d'aspirants admesos i exclosos es fixarà la composició del tribunal qualificador, el lloc, la data i l'hora de realització del primer exercici de l'oposició per a cada un dels distints processos selectius.
  
Quant a les places de caporal, actualment denominades oficial, en base a la Llei 6/99, de 19 d'abril de la Generalitat Valenciana, oferies pel torn de promoció interna que no foren cobertes per aquest torn, passaran al torn de mobilitat entre els caporals dels policies locals de la Comunitat Valenciana, actualment denominats oficials, d'acord amb els criteris bàsics del Decret 152/1991, de 29 d'agost, i els que s'establisquen en les disposicions que els desenvolupen.
  
La composició dels tribunals que avaluaran les proves selectives serà la següent:
  
President: el de la corporació o un membre d'aquesta en qui delegue.
  
Secretari: el de la corporació o funcionari de carrera en qui delegue.
  
Vocals:
  
- Un representant de l'administració del Consell.
  
- Un funcionari de carrera designat per l'Alcaldia.
  
- Un tècnic o expert designat per l'Alcaldia.
  
- El cap del servei corresponent, sent el cap del cos per a les places que es convoquen de policia local.
  
- Un membre en representació dels treballadors.
  
Per a les places classe caporal, actualment denominades oficial, escala bàsica, que figuren en l'annex i oferta pública d'ocupació de l'any en curs, de conformitat amb el Decret 152/1991, de 29 d'agost, del Consell de la Generalitat Valenciana, i Ordre de 5 de desembre de 1994, de la Conselleria d'Administració Pública, formaran també part del tribunal un representat de l'Institut Valencià de Seguretat Pública , i dos membres de la Junta de Personal en lloc d'un membre en representació dels treballadors, a més del regidor de Seguretat Ciutadana, queda constituït el tribunal vàlidament quan concórreguen almenys cinc dels seus membres, ja siguen titulars o suplents.
  
La designació dels membres del tribunal inclourà la dels respectius suplents.
  
Els membres dels tribunals hauran d'abstenir-se d'intervenir (i per a això ho hauran de notificar a l'Alcaldia) i els aspirants podran recusar-los, quan concórreguen circumstàncies de les establides en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els tribunals quedaran vàlidament constituïts quan concórreguen la meitat més u dels seus membres ja siguen titulars o suplents. Sempre serà necessària la presència del president i del secretari.
  
El tribunal podrà recaptar els serveis dels assessors tècnics que considere oportuns per a analitzar qüestions concretes del procés selectiu. I en qualsevol moment podrà requerir als aspirants que acrediten la seua personalitat, i amb aquesta finalitat hauran d'anar proveïts del document nacional d'identitat.
  
Els tribunals que actuen en aquestes proves tindran la categoria que s'especifique en cada annex de les recollides en l'annex de la Resolució de 22 de març de 1993, per la qual es revisa l'import de les indemnitzacions establides en el Reial Decret 236/1988, de 4 de març.
  
Setena. Del calendari de les proves i de l'ordre d'actuació
  
El calendari de les proves, hora i lloc de la seua celebració, quant al primer exercici, es publicarà en el Butlletí Oficial de la Província, conjuntament amb la relació d'admesos i exclosos, així com la composició del tribunal qualificador a què es refereix la base sisena.
  
La celebració de la resta d'exercicis es publicaran en el tauler d'anuncis de l'ajuntament.
  
L'ordre d'actuació de les aspirants en aquells exercicis que no es puguen realitzar conjuntament serà l'alfabètic i començarà per l'aspirant, la lletra del qual comence per aquella que resulte del sorteig públic que tindrà lloc el dia següent hàbil, no dissabte, al que finalitze el termini de presentació d'instàncies, a les 09.00 hores a la sala de la Comissió de Govern de l'Ajuntament de Sueca.
  
Els aspirants seran convocats per a cada exercici en una crida única, excepte els casos de força major justificats degudament i avaluats amb absoluta llibertat de criteri pel tribunal. La no-presentació dels aspirants a qualsevol dels exercicis obligatoris en el moment de ser cridats determinarà automàticament la pèrdua del seu dret a participar en el mateix exercici i en els successius, i en conseqüència quedaran exclosos del procediment selectiu.
  
El tribunal podrà requerir en qualsevol moment que els aspirants acrediten la seua personalitat i amb aquesta finalitat hauran de dur el document nacional d'identitat.
  
Vuitena. De la qualificació dels exercicis
  
A) Fase d'oposició:
  
Els exercicis obligatoris, excepte el de valencià, seran eliminatoris, i es puntuaran cada un d'aquests de 0 a 10 punts, i en seran eliminats els qui no aconseguisquen la puntuació de 5 punts, a excepció d'aquells en què específicament s'assenyale altra puntuació.
  
S'estableix per a totes las places compreses en l'oferta pública d'ocupació, un exercici de valencià, el qual tindrà el caràcter d'obligatori i no eliminatori, excepte en aquelles places que en les seues bases específiques s'assenyale el seu caràcter obligatori i eliminatori. Aquest exercici de valencià puntuarà de 0 a 3 punts, excepte per a les places de la policia local, que serà de 0 a 2 punts.
  
Els exercicis voluntaris no seran eliminatoris i es puntuaran conforme es determine en l'annex corresponent a cada plaça.
  
La puntuació final de la fase d'oposició serà la resultant de la suma total de cada un dels seus exercicis.
  
La qualificació de cada exercici es farà pública en el mateix dia en què s'acorde i s'exposarà al tauler d'edictes de la casa consistorial.
  
B) Fase de concurs:
  
Els mèrits es puntuaran conforme es determine en l'annex corresponent a cada plaça.
  
La valoració dels mèrits es publicarà en el mateix dia en què es realitze, mitjançant l'exposició en el tauler d'edictes de la casa consistorial.
  
La puntuació final de cada aspirant vindrà determinada en funció del sistema de provisió, per la suma de les puntuacions obtingudes en cada exercici de la fase d'oposició, addicionada, quan pertoque, per la valoració dels mèrits de la fase de concurs o bé únicament pel total de punts aconseguits en la fase d'oposició o concurs, si es tracta sols d'oposició lliure o concurs, quan s'escaiga.
  
Novena. Del nomenament
  
Una vegada concloses les proves, els tribunals publicaran en el tauler d'edictes de la casa consistorial, la relació d'aprovats per ordre de puntuació, i es precisarà expressament que no podran declarar-se que han superat les proves selectives un nombre superior d'aspirants al de places convocades, i el tribunal elevarà a l'Alcaldia una proposta de nomenament o contractació al seu favor.
  
Deu. De la presentació de documents
  
Els aspirants proposats aportaran els documents acreditatius de les condicions de capacitat i els requisits exigits en la convocatòria, mitjançant la seua presentació al Registre General de l'Ajuntament, dins del termini de 20 dies naturals, des que es facen públiques les relacions d'aprovats.
  
Els qui dins del termini indicat, i llevat dels casos de força major, no presentaren la documentació, no podran ser nomenats o contractats, i en quedaran anul·lades totes les actuacions, sense perjudici de la responsabilitat en què pogueren haver incorregut per falsedat en la seua instància.
  
Onze. Del període de pràctica
  
Una vegada presentada per l'aspirant la documentació assenyalada en la base anterior, l'alcalde nomenarà funcionari en pràctiques o subscriurà el corresponent contracte amb el aspirant proposat, segons es tracte de personal funcionari o laboral, en el termini de 30 dies naturals, a comptar a partir de l'endemà al de la presentació de l'esmentada documentació.
  
El període de pràctiques o prova tindrà la següent duració:
  
A) Tècnics titulats superior i mitjà, 6 mesos.
  
B) Personal no qualificat, 15 dies.
  
C) Personal no comprés en cap dels grups anteriors, 3 mesos.
  
Conclòs el període de pràctiques o de prova, l'aspirant presentarà la memòria de les activitats realitzades, la qual serà examinada pel tribunal qualificador que va valorar les respectives proves, i formularà proposta sobre l'aptitud de l'aspirant i la qualificació de la memòria.
  
Aquesta memòria serà qualificada de 0 a 10 punts, i serà necessari per a superar el període de prova o de pràctiques haver obtingut una qualificació mínima de 5 punts.
  
Superat el període de pràctiques o de prova, l'aspirant proposat serà nomenat funcionari de carrera i prendrà possessió del seu càrrec, o quan pertoque arribarà a ser treballador fix de plantilla.
  
Els aspirants que no superen el període de prova o de pràctiques perdran tots els drets al seu nomenament com a funcionari de carrera o com a treballador fix, per resolució de l'Alcaldia, en vista de la proposta vinculant del tribunal qualificador que haja valorat l'esmentada memòria.
  
Per a les places de caporal, actualment denominades oficial, que figuren a l'annex i oferta pública d'ocupació de 1998, el període de pràctiques consistirà en el curs teoricopràctic, de sis mesos de duració, de conformitat amb la Llei 2/1990, de 4 d'abril, de la Generalitat Valenciana; Reial Decret 364/1995, de 10 de març; Decret 152/1991, de 29 d'agost, del Consell, de la Generalitat Valenciana, i Ordre del conseller d'Administració Pública, pel qual es desenvolupa el Decret 152/1991, de 29 d'agost, del Consell, i l'Ordre de 5 de maig de 1994.
  
Dotze. De les incidències
  
Els tribunals estan autoritzats per a resoldre els dubtes que s'hi presenten i adoptar els acords necessaris per al bon ordre del procés selectiu en tot allò no previst en aquestes bases.
  
Abans de la publicació de la llista provisional d'admesos, el ple de la corporació podrà modificar o deixar sense efecte la convocatòria mitjançant l'adopció de l'acord corresponent, que serà publicat de la forma prevista.
  
Tretze. Dels recursos
  
A aquestes bases, a la seua convocatòria i a tots els actes administratius que es deriven d'aquesta i de l'actuació dels Tribunals, podran els interessats interposar els recursos corresponents en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Annex de las places compreses en l'oferta pública d'ocupació 1999
  
Funcionaris de carrera
  
Grup segons l'article 25 Llei 30/1984: A.
  
Escala: administració especial.
  
Subescala: tècnica.
  
Classe: superior.
  
Denominació: tècnic d'administració especial.
  
Nombre vacants: 1.
  
Grup segons l'article 25 Llei 30/1984: D.
  
Escala: administració especial.
  
Subescala: serveis especials.
  
Classe: personal d'oficis.
  
Denominació: coordinador de serveis.
  
Núm. vacants: 1.
  
Grup segons l'article 25 Llei 30/1984: D.
  
Escala: administració especial.
  
Subescala: serveis especials.
  
Classe: policia local.
  
Categoria: caporal. Actualment oficial.
  
Denominació: caporal de la policia local. Actualment oficial.
  
Nombre de vacants: 1.
  
Grup segons l'article 25 Llei 30/1984: E.
  
Escala: administració especial.
  
Subescala: serveis especials
  
Classe: personal d'oficis.
  
Categoria: peó.
  
Denominació: peó del cementeri.
  
Nombre vacants: 1.
  
Grup segons l'article 25 Llei 30/1984: E.
  
Escala: administració general.
  
Subescala: subaltern.
  
Denominació: conserge.
  
Nombre vacants: 1.
  
Grup segons l'article Llei 30/1984: E.
  
Escala: administració general.
  
Subescala: subaltern.
  
Denominació: ordenança.
  
Nombre vacants: 1.
  
Diligència. Per a fer constar que les presents bases que consten de 10 fulls, que segelle i rubrique al marge, foren aprovades per la Comissió de Govern en sessió de 15 de desembre de l'any 1999.
  
Sueca, 30 de desembre de 1999.- La secretària accidental.
  
ANNEX I
  
Una plaça de coordinador de serveis
  
Naturalesa: funcionari.
  
Escala: administració especial.
  
Grup: D. Complement de destinació: 17.
  
Titulació exigida: graduat escolar o equivalent
  
Forma de provisió: concurs oposició. Promoció interna. .
  
Drets d' examen: 2.000 pessetes
  
Requisits específics:
  
1. Ser funcionari de carrera de l'Ajuntament de Sueca integrat en l'escala d'administració especial, grup E, amb un mínim de dos anys d'antiguitat en l'escala esmentada
  
2. Estar en possessió del graduat escolar o equivalent.
  
Fase d'oposició
  
Consistirà en la realització dels següents exercicis, tots aquests de caràcter obligatori:
  
1. De caràcter eliminatori. Consistirà en la realització d'un exercici escrit, proposat pel tribunal, relacionat amb les funcions pròpies de la plaça. La duració d'aquest exercici serà de dues hores, i es puntuarà de 0 a 10 punts, i quedarà eliminat l'aspirant que no aconseguisca com a mínim 5 punts.
  
2. De caràcter no eliminatori. Consistirà a mantenir una conversa en valencià amb el tribunal. La qualificació d'aquest exercici serà de 0 a 3 punts.
  
Fase de concurs
  
No tindrà caràcter eliminatori i s'avaluaran els mèrits al·legats i acreditats documentalment pels aspirants junt amb la instància, d'acord amb la següent baremació:
  
1. Titulació exigida:
  
S'avaluaran les titulacions acadèmiques acreditades pels concursants que siguen superiors a les que s'exigiren per accedir a la plaça objecte de la convocatòria, i es puntuarà cada titulació superior a l'exigida en 0,5 punts fins a un màxim d'1,5 punts.
  
2. Antiguitat:
  
Per cada any d'antiguitat en l'administració local, sense tindre en compte els dos últims anys, 0,10 punts per any fins a un màxim d'1,5 punts.
  
3. Per cursos realitzats en organismes oficials en matèria d'administració local, relacionats amb les funcions a desenvolupar en el lloc de treball objecte d'aquesta convocatòria, 0,25 punts i fins a un màxim de 0,5 punts.
  
4. Per hagut desenvolupat funcions anàlogues a la plaça objecte de la convocatòria, fins a un màxim d'1 punt.
  
5. Per presentació de memòria relacionada amb les funcions i activitats pròpies de la plaça, amb proposta de millora sobre les funcions a realitzar en aquesta, fins a un màxim de 3,5 punts.
  
6. Per entrevista personal amb els aspirants, fins a un màxim de 2 punts.
  
La puntuació de la fase de concurs solament es farà efectiva en el supòsit que se supere la fase d'oposició.
  
Determinada la puntuació obtinguda per cadascun dels aspirants en la fase de concurs, se sumarà a l'obtinguda en la fase d'oposició, als efectes de determinar la puntuació definitiva.
  
Categoria del tribunal
  
El tribunal que qualifique aquestes proves serà de categoria quarta de les que s'especifiquen en la Resolució de 22 de març de 1993, per la qual es revisa l'import de les indemnitzacions establertes en el Reial Decret 236/1988, de 4 de març.
  
Diligència. Per a fer constar que les presents bases que consten de tres folis, que segelle i rubrique al marge, foren aprovades per la Comissió de Govern en sessió de 15 de desembre de l'any 1999.